《和与可见惠之诗》
宋代·李处权

倚马万言才一挥，问年於我亦肩随。
才华早擅乡评在，人物行看国士知。
黄卷沉酣端有志，青云腾踏岂无时。
小人薄宦犹三黜，方驾聊同柳士师。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。